କମଳାକାନ୍ତ ଲେଙ୍କା

କମଳାକାନ୍ତ ଲେଙ୍କା (୧୯ ନଭେମ୍ବର ୧୯୩୫- ୧୯୯୯) ଓଡ଼ିଶାର ଜଣେ ଅଧ୍ୟାପକ ଓ କବି ଥିଲେ । ତାଙ୍କ କବିତା ସଂକଳନ ସ୍ରୋତର ନାମ ଋତ ପାଇଁ ସେ ୧୯୮୦ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କର ଅନ୍ୟାନ୍ୟ ଉଲେଖଯୋଗ୍ଯ କବିତା ସଙ୍କଳନ ମଧ୍ୟରେ ଉତ୍ତରଣ (୧୯୬୬), ସ୍ମରଣ ବିସ୍ମରଣ (୧୯୭୩), କବିତାର ମୁହଁ (୧୯୭୪) ଓ ଅତଂତଃ ନିଶ୍ଚୁପ ( ୧୯୭୫ ) ଆଦି ଅନ୍ୟତମ । ସେ ୧୯୭୯ରେ ବିଷୁବ ମିଳନ ପୁରସ୍କାର ମଧ୍ୟ ପାଇଥିଲେ । ଓଡ଼ିଆ କବି ସିତାଂଶୁ ଲେଙ୍କା ତାଙ୍କ ପୁଅ ।

୧୯୯୯ ମସିହା ଅଗଷ୍ଟ ୧୮ ତାରିଖରେ ତାଙ୍କର ଦେହାନ୍ତ ହୋଇଥିଲା ।

 ପ୍ରାରମ୍ଭିକ ଜୀବନ ଓ ଶିକ୍ଷା 
କମଳାକାନ୍ତ ଲେଙ୍କା ୧୯୩୫ ମସିହା ନଭେମ୍ବର ୧୯ ତାରିଖରେ ଭଦ୍ରକ ଜିଲ୍ଲାର ଇଚ୍ଛାପୁର ଗ୍ରାମରେ ଜନ୍ମଲାଭ କରିଥିଲେ । ତାଙ୍କ ମାତାଙ୍କ ନାମ ଥିଲା ସାବିତ୍ରୀ ଦେବୀ ଓ ପିତାଙ୍କ ନାମ ଥିଲା ମୁରଲୀଧର ଲେଙ୍କା ।ସେ ଭଦ୍ରକର ଏନ.ସି. ହାଇସ୍କୁଲରୁ ମ୍ୟାଟ୍ରିକ, ୧୯୫୮ରେ ଭଦ୍ରକ କଲେଜରୁ କଳାରେ ସ୍ନାତକ (ବି.ଏ.) ଓ ୧୯୬୧ରେ ଶାନ୍ତି ନିକେତନ (କଲିକତା)ର ବିଶ୍ୱଭାରତୀ ବିଶ୍ୱବିଦ୍ୟାଳୟରୁ ଓଡ଼ିଆ ସାହିତ୍ୟରେ ପ୍ରଥମ ଶ୍ରେଣୀରେ ସ୍ନାତକୋତ୍ତର (ଏମ.ଏ.) ପାସ କରିଥିଲେ । ତାଙ୍କର ମୋଟ ସାତ ଜଣ ସନ୍ତାନ ଥିଲେ: ମଝିଆ ପୁଅ ସିତାଂଶୁ ଲେଙ୍କାଙ୍କୁ ମିଶାଇ ତିନି ପୁଅ ଓ ତିନି ଝିଅ ।

 ବୃତ୍ତିଗତ ଜୀବନ  
ଏମ.ଏ. ପାସ କରିବା ପରେ ସେ ଶିକ୍ଷକତାରୁ ନିଜ ବୃତ୍ତିଗତ ଜୀବନ ଆରମ୍ଭ କରିଥିଲେ । ପ୍ରଥମେ ସେ ହାଟଡିହି ଓ ଧାମନଗର ହାଇସ୍କୁଲରେ ଶିକ୍ଷକତା କରିବା ପରେ ବାସୁଦେବପୁରର ଅଟଳବିହାରୀ ମହାବିଦ୍ୟାଳୟରେ ଓଡ଼ିଆ ବିଭାଗର ଅଧ୍ୟାପକ ଭାବେ ଯୋଗ ଦେଲେ  । ତା’ପରେ ସେ ଭଦ୍ରକ ମହାବିଦ୍ୟାଳୟ, ବଲାଙ୍ଗୀରର ରାଜେନ୍ଦ୍ର ନାରାୟଣ ମହାବିଦ୍ୟାଳୟ, ବ୍ରହ୍ମପୁରର ଖଲିକୋଟ ମହାବିଦ୍ୟାଳୟ, ପୁରୀର ସାମନ୍ତ ଚନ୍ଦ୍ରଶେଖର କଲେଜ, ଯାଜପୁରର ନୃସିଂହ ଚୌଧୁରୀ ମହାବିଦ୍ୟାଳୟ ଆଦିରେ ଅଧ୍ୟାପନା କରି ପୁଣି ଭଦ୍ରକ ମହାବିଦ୍ୟାଳୟର ଓଡ଼ିଆ ବିଭାଗୀୟ ମୁଖ୍ୟ ଭାବେ ଯୋଗଦେଇଥିଲେ । ସେଠାରୁ ସେ ୧୯୯୩ ମସିହାରେ ଅବସର ନେଇଥିଲେ ।

 ମୃତ୍ୟୁ 
୧୯୯୯ ମସିହା ଅଗଷ୍ଟ ୧୮ ତାରିଖ ସକାଳ ୫ ଘଟିକା ସମୟରେ ତାଙ୍କର ଦେହାନ୍ତ ହୋଇଥିଲା ।

 ରଚନାବଳୀ 
 କବିତା ସଙ୍କଳନ 

 ଅନ୍ତତଃ ନିଶ୍ଚୂପ (୧୯୭୫)
 କବିତାର ମୁହଁ (୧୯୭୪)
 ସ୍ମରଣ ବିସ୍ମରଣ (୧୯୭୩)
 ଉତ୍ତରଣ (୧୯୬୬)
 ପ୍ରୀତି ଓ ପ୍ରତୀତି (୧୯୬୩)
 ସୁନା ଫସଲ (୧୯୫୮)
 ସ୍ରୋତର ନାମ ଋତ ୧୯୭୮
 କମଳାକାନ୍ତ ଲେଙ୍କାଙ୍କ ନିର୍ବାଚିତ କବିତା ୨୦୦୦
 ନିତ୍ୟ ନିୟମିତ ୧୯୭୮
 ନିଜ ସହ ଗୋଟେ ସାକ୍ଷାତକାର ୧୯୭୮ 
 ଖସିବାର ବେଳ ୧୯୮୦ 
 ଗୀତ ଗା' ନାରେ ପକ୍ଷୀ ୧୯୮୨
 କମଳାକାନ୍ତଙ୍କ ଶ୍ରେଷ୍ଠ କବିତା ୧୯୭୯
 ପାଦେ ଆଗକୁ ୧୯୯୪
 ଦୁଃଖ ସହ କଥାବାର୍ତ୍ତା ୧୯୮୭
 କବିର ଡାଏରୀ (ଗଦ୍ୟ) ୧୯୯୭
 ଚିରାୟତ ୧୯୯୧
 ଏକା ଏକା ବାଦଶା’ ୧୯୯୪ (ସାକ୍ଷାତକାର)
 ଉନ୍ମୋଚନ ୧୯୯୧
 ଚିତା ଅଙ୍କା କାନ୍ଥର ଛବି ଓ ପରିଧି ବାହାରେ ଅପେକ୍ଷାରତ ପୃଥିବୀ ୧୯୮୭
 ଡାଏରୀ କବିତା ୧୯୯୭
 ନିର୍ବାଚିତ କବିତା ୧୯୯୯
 What I Look Like ୧୯୮୧
 କବିତା - ଶ୍ରୀ ଓ ଧୀ (ସଂପାଦନା) ୧୯୭୭
କମଳାକାନ୍ତଙ୍କ ସଂପର୍କରେ ରଚିତ ଗ୍ରନ୍ଥ

 ଜୀବନ ତୀର୍ଥରେ କବି କମଳାକାନ୍ତ - ଡ ମଥୁତାନାଥ ହୋତା
 କବି କମଳାକାନ୍ତ : ମତ ଅଭିମତ ଭିନ୍ନମତ - ସଂ ଅପୂର୍ବରନ୍ଜନ ରାୟ, ସିତାଂଶୁ ଲେଙ୍କା, ଅଭୟ ଦ୍ୱିବେଦୀ
 ସାଂପ୍ରତିକ ଯୁଗଚେତନା ଓ କବି କମଳାକାନ୍ତ - ରମେଶ ଚନ୍ଦ୍ର ପାଣି ୧୯୯୭
 କବି କମଳାକାନ୍ତଙ୍କ କବିତାରେ ସ୍ଥିତିବାଦୀ ଚେତନା (ପିଏଚ୍ ଡି ନିବନ୍ଧ) - ଡ କାନନ ମହାନ୍ତି
 କବି କମଳାକାନ୍ତ : ସୀମା ଓ ସମୀକ୍ଷା - ସଂ: ଡକ୍ଟର ଗିରୀଶ ଚନ୍ଦ୍ର ମିଶ୍ର

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୦ (ସ୍ରୋତର ନାମ ଋତ)
 ବିଷୁବ ମିଳନ ପୁରସ୍କାର, ୧୯୭୯ 

 ଟୀକା 

ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି